Erudīcijas spēle "Zini! Mini! Uzzini!"
2023-04-19 18:30 - 20:30 (Europe/Helsinki) | Valmieras pagasta kultūras nams
Erudīcijas spēles “Zini! Mini! Uzzini!” aprīļa spēle 19.aprīlī plkst. 18.30 norisināsies Valmieras pagasta kultūras namā.
Piesakies un izlasi noteikumus – www.vijacreative.lv/zini
Lai spēle būtu patīkamāka, aicinām līdzi ņemt savus iecienītākos našķus un dzērienus.
Spēles 2023.gada sezonā atbalsta Valmieras 5.vidusskola un Valmieras Kultūras centrs.

Laikmetīgā teātra "Volatus" izrāde "Mīlestības cena"
2023-04-20 20:00 - 21:00 | Kocēnu kultūras nams, Alejas iela 3, Kocēni
20. aprīlī plkst. 20.00 Kocēnu Kultūras namā Laikmetīgais teātris “Volatus” skatītājiem piedāvās režisores Laras Mercas dramatisko komēdiju “Mīlestības cena”.
Izrādē stāstīts par trīs paaudžu attiecībām ģimenē. Kādēļ bērni no labas ģimenes, kur vecāki tos mīlēja, veltīja uzmanību un rūpējās no sirds, izauga par augstprātīgiem un cietsirdīgiem cilvēkiem? Stāsts ir par strīdiem, par uzmanības un atbalsta trūkumu starp tuviniekiem – dramatiskās komēdijas formā.
Ieeja: 5 EUR. Biļetes varēs iegādāties pasākuma norises vietā.

Pērļu meistarklase Valmierā
2023-04-21 18:00 - 19:00 | Valmieras Kultūras centrs, Rīgas iela 10, Valmiera, Latvija
Pirmā rakstītā liecība par to, ka Latvijas upēs kādreiz iegūts daudz skaistu pērļu, atrodama Dionīsija Fabrīcija hronikā, kas pabeigta apm. 1610. gadā. Vidzemē atrastas upes pērles, kas labumā esot pielīdzināmas austrumu pērlēm. Laikā, kad daļa no patreizējās Latvijas teritorijas atradās zviedru pārvaldījumā, karalis Kārlis XI izdevis pavēli, kas aizliedza pārdot pērles uzpircējiem, kas veda preces pārdošanai Maskavā. 1694. gadā karalis iecēlis pērļu inspektoru, kurš bija atbildīgs par Latvijas upēs atrastām pērlēm. 1697. g. ģenerālgubernators izdevis patenti, kas noteica, ka pērļu zvejniecība ir karaļa privilēģija, un tā ir aizliegta, ja nav saņemta pērļu inspektora atļauja. Pētera Pirmā valdīšanas laikā. 1720. gadā tika izdota pavēle, kas noteica ķeizariskās majestātes pastāvīgas tiesības uz pērļu resursiem. Mūsdienās, Latvijas teritorijā, saglabājusies neliela daļa no tām upēm kurās mīt gliemenes, kas spējīgas izveidot pērles. Upju nosaukumus nedrīkst publiskot, jo ziemeļu upespērlene ir starptautiski aizsargājama suga. Dabas aizsardzības pārvalde izdevusi rīkojumu “Par ierobežotas pieejamības informācijas statusa noteikšanu informācijai par īpaši aizsargājamo sugu dzīvotņu vietām”.
Var apjukt skatoties uz dažādām pērļu virtenēm rotu stendā veikalā… īstas vai neīstas? Kuras no tām vērtīgākas, kā to novērtēt? Vai cena tiešām atbilstoša pērļu kvalitātei? Kādas pērles piestāv brunetēm un kuras dāmām ar gaišiem matiem? Kā rodas pērles? Un vai taisnība, ka dabīgas pērles veikalos Latvijā nevar nopirkt? Vai Latvijas upēs vēl var atrast īstās pērles?
Atbildes uz šiem un vēl daudziem citiem jautājumiem varēs uzzināt tiekoties ar Ervīnu Butkeviču, Amerikas Gemoloģijas Institūta (GIA) pērļu programmas speciālistu, Latviešu Tautas Mākslas Savienības biedru. Izglītojošais seminārs – Pērļu Meistarklase notiks 21. aprīlī, piektdienā, plkst. 18.00, Valmieras Kultūras centrā, Rīgas iela 10, Valmiera. Dalība bezmaksas, tomēr vietu skaits ir ierobežots. Meistarklases dalībnieki uz vietas praktiski varēs notestēt dažādus pērļu veidus – noskaidrot kuras krāsas un pērļu rotu veidi piestāv labāk. Meistarklases turpinājumā tie, kas vēlēsies varēs iejusties pērļu juvelieru amatā un praktiski izveidojot sev pērļu auskarus ar sudraba vai zelta stiprinājumiem. Šos auskarus katrs dalībnieks varēs paņemt līdzi uz mājām (sedzot tikai tiešās izmaksas- 20 Eiro).
Pērļu Meistarklasei var pieteikties pa tālruni: 29454417

ATCELTA! Argentīnas tango izrāde "Tango. Where the Story begins"
2023-04-21 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
ATCELTA Argentīnas tango izrāde “Tango. Where the Story begins”. Organizatori atvainojas par sagādātajām neērtībām!
Naudu par iegādātajām biļetēm var saņemt “Biļešu Serviss” kasēs.
Informācijai:
tel. +371 66100335, e-pasts: info@bilesuserviss.lv
***
21. aprīlī plkst. 19.00 Valmieras Kultūras centrā norisināsies Argentīnas tango izrāde “TANGO. WHERE THE STORY BEGINS”.
Marcos Ayala Tango Company
Argentīnas tango no Buenosairesas
Ilgums : 2 stundas ar atarpbrīdi
Vecuma ierobežojums: 14+
Izrāde, kura aived mūs pie saknēm, pirmsākumiem. Atskaites punkts, kurā plauka kaisle un iekāre. Mūsikas izjūta, kas drīz vien pārvērtās dejā un kurā savijās kopā dažādi sociālie slāņi. Markoss Ajala kopā ar savu trupu rada izsmalcinātu vizuālo pasaku, kas dzimusi viņa mākslinieciskajā un horeogrāfiskajā koncepcijā, parādot mums šīs “rioplatense” dejas bagātību, kuras saknes līdz mūsdienām saglabājušās vēl jo spilgtāk nekā jebkad agrāk.
Markoss Ajala – režisors, horeogrāfs un dejotājs, Viens no labākajiem tango dejotājiem pasaulē, pieliek visas pūles, lai tango būtu aktuāls žandrs nākamajām paaudzēm.
19.gadsimta vidū tango valdīja pār Argentīnas krogiem. Stīvajā Eiropā dejai ļoti ilgi bija uzlikts tabu vienkārši tāpēc, ka to uzskatīja par
sabiedrības zemāko slāņu izklaidi. Vecā Pasaule padevās vien tad, kad saprata: tāda enerģētika un izaicinoša atklātība nepiemīt nevienai citai dejai pasaulē. Satriecoša kustība, solo un dueti, neparasta elegance, nevainojama tehnika, mīlestības un kaisles atmosfēra. Spēks, egoisms, tieksme pēc uzvaras un panākumiem, spēja ar dejas palīdzību pārvarēt visus šķēršļus, no ēnas iznākt gaismā. Un, protams, brinišķīga mūzika, iespēja transformēties dejā, naivums un dziļums, māka atrast sevi, pārvērst vienā vesalumā. Un vēl – tā ir kustības saruna ar mūziku un nebeidzama vēlme mīlēt. Tā ir deja uz netveramās gaismas un tumsas robežas.
Video

Pavasara tirdziņš Valmierā
2023-04-22 10:00 - 15:00 | Vecpuišu parks
Aicinām mājražotājus un amatniekus pieteikties Pavasara tirdziņam Valmierā, kas 22.aprīlī no plkst. 10.00 līdz plkst. 15.00 norisināsies Vecpuišu parkā!
Tirgotāju pieteikumus gaidām līdz 14.aprīlim (vai līdz brīdim, kad būs sasniegts maksimālais tirgotāju skaits), aizpildot elektronisko pieteikuma anketu.
Lūgums rūpīgi iepazīties ar tirdziņa nolikumu.

Papildu informācijai par tirdziņa norisi:
Valmieras Kultūras centra kultūras projektu vadītāja Sintija Milberga
e-pasts: sintija.milberga@valmierasnovads.lv
Tālr. 20436868

Ivo Fomina jubilejas koncerts
2023-04-22 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Ivo Fomina jubilejas tūres «30 gadi uz skatuves un Jūsu sirdīs»
Pavasarī un vasarā Cēsīs, Rēzeknē, Ventspilī, Jelgavā, Rīgā un citviet Latvijā izskanēs pazīstamā Liepājas rokmūziķa Ivo Fomina jubilejas tūres «30 gadi uz skatuves un Jūsu sirdīs» koncerti. Tajos mūziķis gan kopā ar pavadošo grupu, gan viesiem, kuru vārdi pagaidām vēl netiek atklāti, sola atskaņot lielāko daļu dziesmu, kas skanējušas viņa rokmūziķa karjeras laikā. «Šajos koncertos gribu atspoguļot to, ko esmu darījis uz skatuves šos trīsdesmit gadus. Tās būs dziesmas no manas karjeras pašiem agrīnajiem gadiem, arī no dueta «Fomins un Kleins» laika, kaut kas arī no «Melnās princeses», arī labākās dziesmas no visiem četriem maniem albumiem, un, protams, arī klausītāju iemīļotie skaņdarbi,» Ivo ieskicē gaidāmo koncertu programmu.
Koncertos neiztiks arī bez īpašajiem viesiem (tādi būs katrā koncertā), taču viņu vārdus mūziķis pagaidām neatklāj: «Cilvēkiem jānāk uz maniem koncertiem, tad viņi redzēs un dzirdēs gan mani, gan īpašos viesus! Tiekamies!»

ATCELTS! Muzikālas pasakas bērniem "Latvju rakstu grāmatiņa"
2023-04-23 15:00 - 15:50 | Valmieras Kultūras centra lielā zāle, Rīgas iela 10, Valmiera, Latvija
Muzikālais uzvedums “Latvju rakstu grāmatiņa” ATCELTS! Organizatori atvainojas par sagādātajām neērtībām!
Informācija par iegādātajām biļetēm:

Interneta veikalā www.bilesuparadize.lv iegādāto biļešu nauda to nominālvērtībā tiek reversēta trīs darba dienu laikā uz biļešu pircēja bankas kontu (bez klienta pieprasījuma).
“Biļešu Paradīzes” kasēs iegādātās biļetes pret naudu biļetes nominālvērtībā var atgriezt jebkurā “Biļešu Paradīzes” kasē.

***
Muzikālais uzvedums “Latvju rakstu grāmatiņa” iepazīstina mazos klausītājus ar skaisto un bagāto latviešu tautas mūziku. Kopīgi atverot grāmatiņas lappusītes, bērni ieraudzīs, kā dzīvoja mūsu senči tālā pagātnē.
Šis koncerts būs par putniem un zvēriem, puķēm un kokiem, ļaudīm un viņu dzīves gājumu senajos laikos. Ar tautas dziesmām, dejām un tautas mūziku.
Dalībnieki:
Grupa “Raxtu Raxti”:
Kristīne Kārkle-Kalniņa – balss, vijole, kokle
Marts Kristiāns Kalniņš – balss, harmonijs, taustiņi
Edgars Kārklis – balss, dūdas, akordeons, stabule
TDA “Zelta Sietiņš”
Koncertus vada Karina Bērziņa

· Koncerta auditorija – ģimenes ar bērniem no 3 gadu vecuma un jaunāko klašu skolēni.
· Biļete nepieciešama katram koncerta apmeklētājam, neatkarīgi no vecuma.
· Koncerta ilgums – aptuveni 50 minūtes.
Biļetes cena: 8-12 EUR. Ar Valmieras kultūras karti 1 EUR atlaide.

Ivo Fomina jubilejas koncerts "30 gadi uz skatuves un Jūsu sirdīs"
2023-04-23 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija

Valmieras novada skolēnu tautas deju kolektīvu radošais koncerts
2023-04-27 13:00 - 14:30 | Valmieras Kultūras centra lielā zāle, Rīgas iela 10, Valmiera, Latvija
27.04. plkst. 13.00 Valmieras novada skolēnu tautas deju kolektīvu radošais koncerts Valmieras Kultūras centrā.
Bez maksas

"UFO, izstāsti kādu joku!"
2023-04-28 19:00 - 20:30 | Kocēnu kultūras nams, Alejas iela 3, Kocēni
“Ufo, izstāsti kādu joku” ir manis sen lolots notikums ar jautriem stāstiem, jocīgām dziesmām, draiskām rotaļām un šad tad, īpašu viesu – manu draugu piedalīšanos.
Jau no BBbrokastu laikiem ierasts, ka veikalā, uz ielas vai pasākumos tev pienāk klāt un bieži vien pat visnepiemērotākajā brīdī kāds laipni uzsauc: “Ufo, izstāsti kādu joku!”
Pēc mājsēdes PAŠDISKOTĒKĀM, ikvakara PAR NEKO un neparedzamām dzīves kataklizmām, es aicinu sākt pavasari ar ironisku skatu uz lietām, nedaudz pajokot par sevi un laiku, kurā dzīvojam, uz 100 minūtēm aizmirst ikdienas rūpes un ļauties JOKAM.
Manā grupā ir izcils ģitārists Ainis Rudzītis, kas pasākumu kuplinās ar prasmīgu instrumenta spēli un arī mans dēls Francis, skolots muzikants, palīdzēs ar dziedāšanu un spēlēšanu.
Un vēl!
Būs arī konkursi, kuru balvu fondu, dikti saldu un burbuļojošu, sarūpēja mani labi draugi – Sabiles sidrs un Medņu medus.
Tiekamies!
Kaspars Upaciers – tautā saukts – Ufo.

XXVII Vispārējo latviešu Dziesmu un XVII Deju svētku koru skate
2023-04-30 11:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
30.04. no plkst. 11.00 XXVII Vispārējo latviešu Dziesmu un XVII Deju svētku koru skate. Skatē piedalīsies Valmieras, Valkas un Smiltenes novadu kori.
Plkst. 11.00-13.00 skate notiks Valmieras Kultūras centrā (senioru kori un skolu jauktie kori)
Plkst. 14.00-18.00 skate notiks Valmieras 5. vidusskolā (sieviešu kori un jauktie kori)
Ieeja bez maksas.

Latvijas Leļļu teātra izrāde "Naksitrallīši"
2023-05-02 11:00 - 12:00 | Valmieras Kultūras centra lielā zāle, Rīgas iela 10, Valmiera, Latvija
Latvijas Leļļu teātra izrāde “Naksitrallīši” stāsta par to, ka pie saldējuma kioska satiekas trīs dīvaini cilvēciņi – Uzrocis, Ķērpjbārdis un Puszābaks. Viņi mielojas ar saldējumu un ziņkārīgi cits citu uzlūko. Tas ir sākums draudzībai, kas būs stiprāka par ķildām, bailēm un grūtībām, ko Naksitrallīšiem nāksies pārvarēt, lai dabā atkal valdītu līdzsvars.
Lomās:
Uzrocis: Miķelis Žideļūns
Puszābaks: Edgars Kaufelds
Ķērpjbārdis: Artūrs Putniņš

Radošā komanda:
Režisore: Laura Čaupale
Mākslinieks: Edgars Valters
Leļļu māksliniece: Māra Liniņa
Scenogrāfs: Toms Grīnbergs
Mūzikas autori: Pēteris Pāss, Aija Pāsa

Biļetes cena: 5 EUR. Grupām no 10 personām 1 EUR atlaide no biļetes cenas. Grupu pavadošajai personai (personām) ieeja bez maksas.

PAPILDIZRĀDE! Latvijas Leļļu teātra izrāde "Naksitrallīši"
2023-05-02 13:30 - 14:30 | Valmieras Kultūras centra lielā zāle, Rīgas iela 10, Valmiera, Latvija

Svētku koncerts "Jaunieši Valmierai"
2023-05-04 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija

XXVII Vispārējo latviešu Dziesmu un XVII Deju svētku deju skate
2023-05-06 18:00 - 22:00 | Valmieras Kultūras centra lielā zāle, Rīgas iela 10, Valmiera, Latvija
06.05. plkst. 18.00 XXVII Vispārējo latviešu Dziesmu un XVII Deju svētku deju skate. Ieeja bez maksas

Košumkrūma "Dziesmusvētki" stādīšana Valmierā
2023-05-12 16:00 - 17:00 | Vecpuišu parks
12. maijā Valmierā, Vecpuišu parkā (no A. Upīša ielas puses), no plkst. 16.00 līdz 17.00 norisināsies Dziesmusvētku ieskandināšanas pasākums “Ceļš uz Dziesmusvētkiem” ar pūtēju orķestra “Signāls” un senioru vīru kora “Baltie bērzi” uzstāšanos un tradīcijai veltītā
košumkrūma “Dziesmusvētki” stādīšanu. Uz pasākumu aicina ilggadējais svētku atbalstītājs AS “Swedbank” sadarbībā ar Valmieras novada pašvaldību.
Unikālā rododendra šķirne, kas radīta Latvijas Universitātes Rododendru selekcijas un izmēģinājumu audzētavā “Babīte” un veltīta Dziesmu un deju svētku 150 gadu tradīcijai, turpmāk priecēs valmieriešus un pilsētas viesus katru vasaru, atgādinot par svarīgo – par latviešu skaisto tradīciju.
Īpašais rododendrs tiks reģistrēts Starptautiskajā rododendru šķirņu reģistrā un pavairots, lai pēc dažiem gadiem tā stādus varētu iegādāties ikviens interesents visā pasaulē.
Evas Johansones vadītajā pasākumā piedalīsies XXVII Vispārējo latviešu Dziesmu un XVII Deju svētku dalībnieki no Valmieras – Valmieras Kultūras centra pūtēju orķestris “Signāls” ar vadītāju Gvido Brenčevu un Valmieras Kultūras centra senioru vīru koris “Baltie bērzi” ar diriģenti Ingu Zirni.
Pasākumā klātesošajiem būs iespēja ierakstīt savu dzimto vietu Lielajā Dziesmusvētku sienā – ceļojošā Latvijas kartē, iemūžinot svētku dalībnieku izcelsmes vietu daudzveidību un kopā aužot simbolisku Dziesmusvētku ģeogrāfijas rakstu.
Valmiera ir pirmā no astoņām pilsētām, kuru turpmāk rotās divus metrus platais un 1,8 metrus augstais “Dziesmusvētku” rododendrs. Tāpat “Dziesmusvētki” vietējo kolektīvu dziesmu pavadījumā uzplauks arī Jelgavā, Ventspilī, Liepājā, Jēkabpilī, Daugavpilī, Rēzeknē un Rīgā.
Swedbank organizētie ieskandināšanas pasākumi un rododendru stādīšana noslēgsies Rīgā – tāpat kā Dziesmusvētku procesa kulminācija, kopā svinot 150 gadus vienai no svarīgākajām latviešu tradīcijām. XXVII Vispārējie latviešu Dziesmu un XVII Deju svētki notiks no 30. jūnija līdz 9. jūlijam un pulcēs vairāk nekā 40 000 dalībnieku.

Osokina Brīvības festivāls Ukrainai. 100 gadi ar Piafu Valmierā
2023-05-12 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Mūziķes Katrīnas Gupalo un pianista Andreja Osokina koncertizrāde “100 gadi ar Piafu” Valmieras Kultūras centrā ir viens no Osokina Brīvības festivāla Ukrainai ieskaņas pasākumiem.
Koncertizrāde “100 gadi ar Piafu” radīta 2015. gadā kā eksperimentāls starpžanru projekts, bet tā izrādījās tik veiksmīga, ka vairākās koncerttūrēs to atzinīgi novērtēja gan klausītāji visā Latvijā, gan mūzikas kritiķi. Armands Znotiņš portālā “Satori” tolaik rakstīja: “Edītes Piafas lomu var droši uzskatīt par īstu pārbaudījumu jebkurai dziedātājai, jebkurai aktrisei. Rezultāts nelika vilties, pārliecinot ar ieceres īstenojuma profesionalitāti un radošās koncepcijas daudzpusīgumu.” Gadu gaitā Piafai veltītā izrāde notikusi neskaitāmās zālēs Latvijā, kā arī Somijā.
Nojaucot robežu starp teātri un izpildītājmākslu, klasisko un populāro mūziku, “100 gadi ar Piafu” atklāj stāstu par vīrieša un sievietes mīlestību un tās nepieradināmo dabu iedvesmai pakļautajā mākslinieka dzīvē. Veltījums leģendārās franču dziedātājas Edītes Piafas simtgadei apvieno gan Piafas leģendārākos hītus un īpaši ekspresīvās pēdējo gadu dziesmas, kas daudziem klausītājiem būs atklājums, gan arī klasisko mūziku, kas, skanot Piafas dzīves laikā, iedvesmojusi viņu un radījusi atmosfēru 20. gadsimta Parīzē – tā ir gan Morisa Ravēla un Ēriksa Satī, gan Kloda Debisī un Olivjē Mesiāna mūzika.
Katra iegādātā biļete ir ziedojums Ukrainai.
Festivāla laikā gūtie ieņēmumi sadarbībā ar “Biļešu Paradīze” un Ziedot.lv tiks ziedoti Ukrainas atbalstam.
Osokina Brīvības festivāls Ukrainai notiks no 7. maija līdz 11. jūnijam. No 7. līdz 19. maijam plānoti vairāki festivāla ieskaņas pasākumi – sarunas par aktuālo, meistarklases un citi, savukārt no 20. maija līdz 11. jūnijam notiks 8 koncerti dažādās Rīgas vietās: Melngalvju namā, Vāgnera namā, Latvijas Nacionālās bibliotēkas Ziedoņa zālē, Anglikāņu baznīcā, kultūrtelpās “Ola Foundation” un “Amoralle Level Up”.
Plašāka informācija par festivālu pieejama mājaslapā www.andrejsosokins.com, savukārt biļetes uz pārējiem koncertiem pieejamas www.bilesuparadize.lv.

Etno kokļu kopas “ILGÕ” 5. gadadienas koncerts “Pūru cēlu saulītē”
2023-05-13 16:00 - 17:30 | Kocēnu kultūras nams, Alejas iela 3, Kocēni
13. maijā plkst. 16.00 Kocēnu Kultūras namā Etno kokļu kopas “ILGÕ” 5. gadadienas koncerts “Pūru cēlu saulītē”. Ieeja bez maksas

"Čučumuižas" 30. jubilejas koncertizrāde "Zem lielā rūķa mices"
2023-05-13 18:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
Leģendārā «Čučumuiža» ar visiem Čučumuižas rūķiem, krustmāmiņu un pārējiem rūķu zemes iemītniekiem pirmo reizi pošas tūrē pie Latvijas bērniem, lai, sākot ar 26. martu, kopā nosvinētu Čučumuižas 30 gadu jubileju ar īpašu koncertizrādi «Zem Lielā rūķa mices».
Izrādē piedalīsies Rūķīšu krustmāmiņa – Dina Kristīne Bitēna; Dziesmu rūķis Taustiņš – Atvars Sirmais; rūķu saimniecītes – Sarma Riekstiņa, Gunita Vagele, rūķu lomās iedzīvosies aktieri Laila Kirmuška, Jānis Kirmuška, Edgars Lipors, Anrijs Sirmais. Izrādi veidojuši komponists Atvars Sirmais, scenārija autore Dina Kristīne Bitēna, scenogrāfe Dace Rožlapa, horeogrāfe Lilija Lipora, kostīmu māksliniece Madara Mieriņa.
Pirmo reizi pie skatītājiem klātienē dosies visi iepriekš TV redzētie rūķu meistari – meža saimnieks Ķērpītis, skrodermeistars Mezgliņš, kurpniekmeistars Papēdītis, cukura meistars Cucurs, sāls meistars Sāļuks, konfekšu meistars Bombondziņš, mīļumrūķīte Bučiņa, pārsteiguma rūķis Kikī un viņa māsa Kika. Vai tad koncerttūre būtu iepējama bez Kikī drauga dziesmu rūķa Taustiņa? Un, protams, neviens rūķis nebūtu gatavs doties tik nozīmīgā ceļojumā bez savas mīļā Rūķīšu krustmāmiņas Kristīnes. Rūķiem sapucēties svarīgajam notikumam un kopā ar skatītājiem dziedāt dziesmas palīdzēs Rūķu saimniecītes – Sarma Riekstiņa un Gunita Vagele. Šajos trīsdesmit gados sakrājušās dziesmas, rūķīša Kikī pārsteigumus un gudro meistaru padomus nemaz nevarētu parādīt vienā cēlienā, tāpēc koncertuzvedums būs divās daļās!
«Rūķu zeme Čučumuiža pastāv jau no neatminamiem laikiem. Bet pirms trīsdesmit gadiem Čučumuiža piedzīvoja ļoti svarīgus notikumus. Rūķi ieguva katrs savu vārdu, jo Čučumuižā ieradās rūķīšu Krustmāmiņa, un katrs savu dziesmu, jo Čučumuiža sagaidīja arī savu dziesmu rūķi Taustiņu. Viņi abi tika ieaicināti Čučumuižā no cilvēku pasaules. Tad arī nolēmām, ka ir pienācis laiks cilvēku bērniem atklāt Čučumuižas rūķu pasaules noslēpumus. Lai Čučumuižu varētu ieraudzīt pēc iespējas vairāk bērnu, ņēmām talkā cilvēku izgudrojumu televizoru, caur kura lodziņu varēja vērot notikumus Čučumuižā. Un notikumu trīsdesmit gadu laikā ir bijis daudz. Vēlāk rūķi devās līdzi Krustmāmiņai un Taustiņam uz cilvēku pasauli, lai kopā dziedātu dziesmas, svinētu svētkus un pasmietos par rūķīša Kikī blēņām, kuras tik ļoti atgādina cilvēku bērnu niķīšus un nedarbiņus. Čučumuižas rūķu uzdevums vienmēr ir darīt bērna pasauli krāsainu, priecīgu, zināšanām bagātu. Galvenais atslēgas vārds vienmēr ir mīlestība,» saka izrādes dalībnieki.
«Mammām, tētiem un vecvecākiem, kuri vēl labi atceras Kikī aizrautīgos smieklus un dungo Taustiņa dziesmas, piedāvājam iespēju kopā nosvinēt Čučumuižas lielā notikuma 30. gadadienu! Tā būs iespēja atgriezties savā bērnības zemē un aizvest turp savus bērnus un mazbērnus, iepazīstināt ar rūķu meistariem un kopā uzdziedāt rūķu dziesmas,» aicina koncertuzveduma dalībnieki, piebilstot: ««Čučumuiža» ir pasaka mūža garumā, tāpēc vienalga, cik tev ir gadu. Galvenais – ja tu tici brīnumam, tad vienmēr tiec gaidīts «Čučumuižā»!»
Koncertizrāde «Zem Lielā rūķa mices» notiks:
26. martā plkst.16 Siguldā, Kultūras centrā «Siguldas devons»
31. martā plkst.19 Jēkabpilī, Krustpils kultūras centrs
2. aprīlī plkst.16 Rēzeknē, Latgales vēstniecībā GORS
8. aprīlī plkst.18 Jelgavas Kultūras namā
14. aprīlī plkst.19 Alūksnes Kultūras centrā
18. aprīlī plkst.19 Kultūras centrā «Ulbrokas pērle»
20. aprīlī plkst.19 Aizkraukles Kultūras centrā
22. aprīlī plkst.18 Liepājas Olimpiskā centra Rožu zālē
23. aprīlī plkst.16 Tukuma pilsētas Kultūras namā
6. maijā plkst.18 Bauskas Kultūras centrā
11. maijā plkst.19 Rīgā, VEF Kultūras pilī
13. maijā plkst.18 Valmieras Kultūras centrā

Asinsdonoru diena Valmierā
2023-05-15 10:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
15. maijā no plkst. 10.00 līdz 13.00 Valmieras Kultūras centrā (Rīgas ielā 10) Valsts asinsdonoru centrs aicina ziedot asinis.

Zini! Mini! Uzzini! Par Eiropas savienību. Spēle skolēniem
2023-05-18 14:00 - 16:00 | Valmieras Kultūras centra lielā zāle, Rīgas iela 10, Valmiera, Latvija
Erudīcijas spēles “Zini! Mini! Uzzini!” arī skolēniem!
Tā būs iespēja skolēnu komandām piedalīties un atbildēt uz dažādiem jautājumiem par Eiropas Savienību. Labākajām komandām vērtīgas balvas. Izveido 3 cilvēku komandu un piesakies!
Tiekamies 18.maijā plkst. 14.00 Valmieras Kultūras centrā!
Piesakies un izlasi noteikumus – www.ziniminiuzzini.lv
Uz tikšanos spēlē!

Pasākumu organizē EUROPE DIRECT Vidzeme. EUROPE DIRECT Vidzeme, ar filiālēm Cēsīs un Valmierā, galvenais uzdevums ir sniegt iedzīvotājiem Vidzemē savlaicīgu un objektīvu informāciju par nozīmīgākajām aktualitātēm Eiropā, kā arī rosināt iedzīvotāju diskusijas par Eiropas nākotni. EUROPE DIRECT Vidzeme darbību finansiāli atbalsta Eiropas Komisija.

Senioru kora “Sudrablāse” 60 gadu jubilejas koncerts
2023-05-20 17:30 - 19:00 | Valmieras Kultūras centra lielā zāle, Rīgas iela 10, Valmiera, Latvija
Senioru koris “Sudrablāse” aicina kora draugus, atbalstītājus un kora mūzikas cienītājus uz kolektīva 60 gadu jubilejas koncertu “Mana dvēsele dzied”, kas izskanēs 20. maijā plkst. 17.30 Valmieras Kultūras centrā.
Koncertā kora “Sudrablāse” skanējumu bagātinās viesu kolektīvi – kori “Mežābele” (Smiltene), “Dziesmu rota” (Valka), senioru vokālais ansamblis “Dziesmotā senatne” (Valmieras pagasts), kā arī Valmieras Kultūras centra kolektīvi – saksofonu ansamblis “Valmieras meitenes”, mūsdienu deju grupa “Baltā”, Tautas mūzikas kopa un Valmieras Mūzikas skolas audzēkne Kate Kovaļevska.
Jubilejas koncerta režisore, kora “Sudrablāse” dalībniece Skaidrīte Āboltiņa: “Koncerta sākuma daļa iecerēta romantiskās noskaņās – dziedāsim par Valmieru un par mīlestību, vēlamies klātesošajiem nedaudz pastāstīt arī par bērnības atmiņām. Pēc tam aicināsim ikvienu doties jaunības virpulī, kurā mūs aizvedīs mūsdienu deju grupa “Baltā” un saksofonu ansamblis “Valmieras meitenes”. Esam iecerējuši arī kopā dziedāšanu gan ar koriem – mūsu draugu kolektīviem, gan visiem klātesošajiem. Koncertā piedalīties uzaicinājām arī jaunāko Valmieras Kultūras centra kolektīvu – Tautas mūzikas kopu, kuri sevi plašākai publikai ļoti labi parādīja Pašdarbnieku svētkos. Koncerta turpinājumā dziedās kora bijušie dziedātāji, skanēs skaistākās sirdsdziesmas, kā arī lustīgas un jestras labi zināmas un līdzi dziedamas melodijas. Kā jau jubilejas reizē, neizpaliks ilggadējo kolektīva dalībnieku godināšana.”
No 30 kora pamatsastāva dalībniekiem divas kundzes ir sasniegušas 91 gada vecumu. Viena no viņām ir kora hroniste Anitra Līga Krūmiņa. Viņa, sākot šķetināt kolektīva vēsturi, atklājusi jaunus faktus par “Sudrablāses” pirmsākumiem – visticamāk, ka labi pazīstamais diriģents Kārlis Liepiņš 1962./1963. gada ziemā saaicinājis dziedošus darba veterānus dalībai jaunā korī, bet kora vadīšana uzticēta Līgai Mesterei. Pirmā uzstāšanās notikusi pensionāru Jaungada pasākumā. Šo tradīciju koris turpina joprojām – Ziemassvētku laikā koncertē kādā pansionātā vai kultūras centrā. Kora nosaukums “Sudrablāse” iegūts 1983. gadā, bet 2000. gada sezona sākusies ar koristes, mākslinieces Mirdzas Purmales darinātu kora karogu. Interesanti, ka korim ir himna un sava dziesma, ko komponējis Ilmārs Lāzo.
“Korī “Sudrablāse” dziedu tikai kopš 2019. gada, tādēļ man jo īpaši interesanti šķita uzzināt vairāk par kora vēsturi. Kora pirmais hronists bija K. Alksnis, kurš ārkārtīgi glītā rokrakstā aprakstījis ne vien faktus un notikumus, bet arī emocijas par piedzīvoto kolektīva darbības pirmajā desmitgadē. Vēlāk lielu darbu kora vēstures piefiksēšanā ieguldīja Ausma Bečere un Gaļina Čiževska – saglabāti gan apsveikumi, gan fotogrāfijas un citi materiāli,” saka Anitra Līga Krūmiņa.
Visilgāk kora mākslinieciskā vadītāja, koncertu un dziesmotu ceļojumu pa Latviju un ārzemēm iedvesmotāja 20 gadu garumā ir bijusi Larisa Stivriņa. Koristu vislielākais paldies diriģentei Solvitai Eliņai par koristu optimisma uzturēšanu, kā arī vokāla pilnveidotājai, kormeistarei Inai Plaukai.
Visilgāk, kopš 1986. gada, “Sudrablāsē” dzied Smaida Ķilpe. Viņa, stāstot par mēģinājumiem un koncertiem, saka: “Valmieras Kultūras centrs kļuvis par manām otrajām mājām. Ilgajā koncertēšanas pieredzē emocionālākie bijuši tie koncerti, kad diriģentes Larisas Stivriņas vadībā dziedājām pansionātos. Ieraugot klausītāju acis un emocijas, nespējām palikt vienaldzīgi. Tās ir patiešām skaistas atmiņas! Protams, nekas sajūtu ziņā nelīdzinās Dziesmu svētku koncertiem un gājienam. Arī šī gada svētkiem gatavojamies un tos gaidām ar nepacietību – mēs dziedāsim atjaunotajās Rīgas cirka telpās un Mežaparka Lielajā estrādē.” Smaida atzīst, ka dzied jau kopš bērnības, viņa nevar iedomāties savu dzīvi bez dziesmas. “No rītiem man nevajag kafiju, bet vajag padziedāt! Protams, gadi dara savu, arī koris mainās, taču nemainīgs ir prieks par satikšanos mēģinājumos un pasākumos. Mums ir iemesls satikties, ir kopīgas intereses – un ne tikai dziesmas, bet arī, piemēram, dārza lietas. Aktīvajās darba gaitās esam bijuši daudz un dažādu profesiju pārstāvji, tādēļ tagad mums ir tik dažādas tēmas, ko pārzinām un varam pārrunāt. Svētku reizē diriģentei un visiem koristiem novēlu veselību un izturību! Ja tas ir, tad arī dziesmas labi skan!”
Anitra Līga Krūmiņa papildina: “Šo sezonu uzsākot, diriģente aicināja mūs katru nostāties kolektīva priekšā un teikt kādu vēlējumu korim. Tas bija brīnišķīgs mirklis – tik daudz sirsnīgu vārdu! Ja man jāraksturo “Sudrablāse” – tādi mēs arī esam – sirsnīgs un mājīgs kolektīvs, viens otru uzklausām un saprotam. Uz mēģinājumiem nākam gan dziedāt, gan pasmelties prieku un enerģiju, jo zinām, ka cits citu vienmēr sagaidīsim ar smaidu. Vienmēr priecājamies arī par jauniem dalībniekiem kolektīvā. Diriģentei Solvitai novēlu gūt iedvesmu un spēku no tā, cik pacietīgi un iejūtīgi viņa ar mums strādā. Lai laba veselība! Mēs viņu mīlam!”
Ieeja “Sudrablāses” jubilejas koncertā bez maksas, saņemot ieejas karti Valmieras Kultūras centra kasē. Tālrunis informācijai: 64207207.

Kamerkora “Kaķi” koncerts
2023-05-20 19:00 - 20:00 | Kocēnu kultūras nams, Alejas iela 3, Kocēni
20.maijā plkst. 19.00 uz komponista Ērika Eglīša mūzikas koncertu Kocēnu Kultūras namā ielūdz kamerkoris “Kaķi” (diriģente Inga Zirne).
Koncertā kopā ar Valmieras Kultūras centra kamerkori “Kaķi” piedalīsies arī dziesmu draugu apvienība “Cantemus” no Rīgas (vadītājs Ēriks Eglītis) un Mārupes Kultūras nama sieviešu senioru vokālais ansamblis “Pīlādzis” (vadītājs Ēriks Eglītis). Vokālo ansambļu skanējumu bagātinās solists Ivars Levandovskis, savukārt Ēriks Eglītis izpildīs divas instrumentālās miniatūras “No – līdz” un “Con Amore”.
Dziesmu draugu apvienība “Cantemus” dibināta 2016. gada rudenī Rīgā. Daļu no “Cantemus” repertuāra veido Ērika Eglīša oriģinālmūzika un latviešu tautasdziesmu apdares. Dziesmu draugu apvienība muzicējusi gan Rīgā, gan Latvijas novados. 2018. gada novembrī “Cantemus” dziedājums priecēja tautiešus Vīnē un Grācā, bet 2019. gada oktobrī – Ērika Eglīša autorkoncertā Berlīnē.
Mārupes Kultūras nama sieviešu senioru vokālais ansamblis “Pīlādzis” ir dziedošs un ziedošs, noslēpumains, bet dzīvespriecīgs kolektīvs. Dziesmu pūru veido gan romantiskas oriģināldziesmas, gan latviešu tautasdziesmu apdares. Kopš vētrainā 2022. gada 16. janvāra vokālā ansambļa vadītājs ir Ēriks Eglītis. 2022. gadā “Pīlādzis” muzicējis Irlavā – diriģentam Jānim Bētiņam veltītajā koncertā, kā arī Jāņa Dūmiņa simtgades Dziesmu svētkos Baldonē, gan koncertdārzā “Pūt, vējiņi!” Liepājā.
Koncerta apmeklējums bez maksas, saņemot ieejas karti Valmieras Kultūras centra kasē. Tālrunis – 64207207.

Erudīcijas spēle “Zini! Mini! Uzzini!”
2023-05-24 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Erudīcijas spēles “Zini! Mini! Uzzini!” maija spēle jau pavisam drīz!
Sakarā ar lielo dalībnieku interesi un ierobežoto komandu skaitu, ko varam uzņemt spēlē, izsludinām konkrētu laiku, kurā sāksies pieteikšanās – 10.maijā plkst. 13.00.
Spēle 24.maijā plkst. 18.00 Valmieras Kultūras centrā!
Piesakies un izlasi noteikumus – www.ziniminiuzzini.lv
Lai spēle būtu patīkamāka, aicinām līdzi ņemt savus iecienītākos našķus un dzērienus.
Sezonas galveno balvu – braucienu uz Briseli nodrošina Eiropas Parlamenta deputāte Inese Vaidere.
Spēles 2023.gada sezonā atbalsta Valmieras 5.vidusskola un Valmieras Kultūras centrs.
Uz tikšanos spēlē!

SEB Auto diena Valmierā
2023-05-27 10:00 - 17:00 | Stāvlaukums pie Valmieras Kultūras centra
Sestdien, 27. maijā, Valmierā norisināsies SEB Auto diena, piedāvājot interesentiem iepazīties ar vairāk nekā 50 aktuālajiem auto modeļiem, uzklausīt ekspertu padomus, doties testa braucienos, kā arī izmantot īpašo piedāvājumu jauna auto iegādei.
Rīkojot Auto dienu, mērķis ir piedāvāt iespēju vienuviet izmēģināt dažādu marku auto, kā arī sniegt ekspertu padomus, kas lieti noderēs jauna auto iegādē.
Šogad SEB Auto diena notiks 27. maijā no plkst. 10.00 līdz 17.00 automašīnu stāvlaukumā aiz Valmieras Kultūras centra.
Informējam, ka stāvlaukums 27. maijā būs slēgts auto novietošanai un organizatori lūdz neatstāt savu automašīnu stāvlaukumā sākot no 26. maija plkst. 18.00!
Auto dienu apmeklētāju uzmanībai sadarbībā ar auto dīleriem tiks piedāvāti vairāk nekā 50 auto modeļi dažādās klasēs, tostarp jaunākie elektromobiļi. Dalībniekiem būs iespēja doties bezmaksas testa braucienos, kā arī iztaujāt zinošus auto ekspertus.
Jau tradicionāli pasākumu vadīs auto eksperts Normunds Avotiņš.
Reģistrējoties pasākumam līdz 26.maijam, Jūs piedalīsieties izlozē par iespēju uz
veselu nedēļas nogali savā īpašumā iegūt Škoda Superb.
Uzzināt vairāk un reģistrēties https://www.seb.lv/autodiena

Valmieras Yamaha mūzikas skolas koncerts "Lielā gada balva 2023". Pirmsskolas programmām
2023-05-27 13:00 - 14:00 | Valmieras Kultūras centra lielā zāle, Rīgas iela 10, Valmiera, Latvija
27. maijā plkst. 18:00 Valmieras Kultūras centrā ar jaudīgu, bagātīgu un krāšņu koncertu mācību gadu noslēgs Valmieras YAMAHA mūzikas skola.
Šī gada tēma – “RADIO”. Koncerts paredzēts muzikāli daudzveidīgs. Tiks pārstāvēti dažādi žanri un stili. Izskanēs skaistākās un jaudīgākās radio dziesmas, ejot cauri laikiem. Neiztikt arī bez šova elementiem instrumentālo ansambļu izpildījumā.
Koncertā uzstāsies Valmieras YAMAHA mūzikas skolu audzēkņi un pedagogi, bet koncertu kuplinās arī Cēsu YAMAHA mūzikas skolas ansamblis, kā arī tādi viesmākslinieki kā – koklētāja Zane Sniķere, saksofonisti Agnese un Gunārs Geduševi, hip-hop deju grupa
“Divided” Kristiānas Ordones vadībā u.c.
Paverot priekškaru uz koncertu, atklāsim, ka ne tikai koncerta muzikālais repertuārs būs iespaidīgs, bet arī tā vizuālais noformējums. Taču, kas un kā tieši – lai vēl paliek noslēpumā.
Aicinām uz koncertu visus mūzikas mīļotājus! Koncerts vecuma ierobežojumus nepazīst, tas, tāpat kā pati YAMAHA mūzikas skola, piemērota visa vecuma klausīties gribētājiem.
Nāc pats, ņem līdzi draugus un tiekamies koncertā jau pavisam drīz!
Ieejas biļetes uz koncertu Biļešu Paradīzes tirdzniecības vietās –
https://www.bilesuparadize.lv/lv/event/128815
27. maijā plkst. 13:00 – pirmsskolas un instrumentālo programmu jaunāko audzēkņu
koncerts.
Biļetes – https://www.bilesuparadize.lv/lv/event/128816
Informāciju sagatavoja: Anta Ozoliņa, YAMAHA mūzikas skola

Koncerts “Es Tevi satikšu” Rubenes baznīcā
2023-05-27 17:00 - 18:00 | Rubenes baznīca
27. maijā plkst. 17.00 Rubenes baznīcā izskanēs “Baznīcu nakts 2023” koncerts “Es Tevi satikšu”.
“Šai sadzīves miglā, kur saules nav,
Es esmu Tevi kaut kur saticis jau…”
Trīs mūzikas draugi, cēsnieki satiekas, lai vienā elpā, sajūtā, skaņā, aizsapņotos dziesmās, melodijās un dzejā.
Koncertā “Es Tevi satikšu” piedalīsies Gunita Bārda (balss), Solvita Jansone (klavieres), Jānis Jansons (saksofons).
Ieeja par ziedojumiem.

Valmieras Yamaha mūzikas skolas koncerts Lielā gada balva 2023
2023-05-27 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija

Koncerts “Brazīlijas mūzikas ritmos”
2023-05-28 18:00 - 19:00 | Dzirnavu ezeriņa promenāde
28.maijā plkst. 18.00 Dzirnavu ezeriņa promenādē izskanēs koncertprogramma “Brazīlijas mūzikas ritmos”. Valmierā viesosies četri mūziķi – Egle Petrosiute (vokāls) no Lietuvas, Hanss Vroomans (Hans Vroomans) (taustiņinstrumenti) no Nīderlandes, Mateuss Nikolajevskis (Matheus Nicolaiewsky) (bass) Brazīlija/Nīderlande un pasaulslavenais bundzinieks Kiko Freitas no Brazīlijas. Koncertprogrammā skanēs džeza mūzika latīņamerikas ritmos.
Soliste Egle Petrosiute ir mūziķe, kura augusi džeza noskaņās jau kopš bērnības, pirmo reizi piedaloties vokāla konkursā, būdama vien četrus gadus veca. Guvusi atzinību starptautiskajā konkursā “Jazz Fountain” 2009. un 2010. gadā. Dzimtajā Lietuvā Egle guvusi atpazīstamību arī kā TV šova “The Voice of Lithuania” fināliste, bet 2013. gadā izvēlēta pārstāvēt Lietuvu konkursā “Jazz Voices 2014”.
Hanss Vroomans ir pianists no Nīderlandes, studējis Ņujorkā. Kopš atgriešanās Nīderlandē pēc studijām, Hanss Vroomans ir bijis Metropoles orķestra galvenais pianists. Ar šo orķestri viņš koncertējis gan Nīderlandē, gan starptautiskā mērogā. Savukārt basists Mateuss Nikolajevskis ir brazīļu izcelsmes basists, kurš dzīvo Nīderlandē. Īpašu toni vakaram piešķirs Brazīlijas šī brīža labākais bundzinieks Kiko Freitas, ko žurnāls “Modern Drummer” 2019. gadā nosauca par “Pasaules mūzikas bundzinieku Nr 1”.
Ieeja bez maksas. Nelabvēlīgu laikapstākļu gadījumā koncerts notiks Valmieras Kultūras centrā.

Attiecību komēdija “Rabarberu vīns”
2023-05-30 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
30.05. plkst. 19.00 Attiecību komēdija “Rabarberu vīns”. Lomās: Zane Daudziņa, Kristīne Nevarauska, Ģirts Ķesteris, Lauris Subatnieks. Biļetes: 15-25 EUR, “Biļešu Paradīzē”
